Diari Oficial de la Generalitat Valenciana


Sumari del DOGV 3141, del 12-12-1997 (1997/12237)

RESOLUCIÓ de 24 de novembre de 1997, de la Direcció General de Patrimoni Artístic de la Conselleria de Cultura, Educació i Ciència, per la qual s'obri el termini de presentació de sol·licituds per a les activitats arqueològiques i paleontològiques ordinàries de la Comunitat Valenciana per a 1998.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3141

Data del DOGV
:   12-12-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/12556


Data del document
:   24-11-1997

Organisme emissor
:   Conselleria de Cultura, Educació i Ciència

Tipus de document
:   Resolució

4036 RESOLUCIÓ de 24 de novembre de 1997, de la Direcció General de Patrimoni Artístic de la Conselleria de Cultura, Educació i Ciència, per la qual s'obri el termini de presentació de sol·licituds per a les activitats arqueològiques i paleontològiques ordinàries de la Comunitat Valenciana per a 1998. [97/X12197]
  
Per l'Ordre de 31 de juliol de 1987, de la Conselleria de Cultura, Educació i Ciència, es van regular els requisits exigits i el procediment per a la concessió d'autoritzacions per a la realització d'activitats arqueològiques a la Comunitat Valenciana (DOGV núm. 645, de 13 d'agost de 1987), entre les quals s'inclouen les excavacions arqueològiques ordinàries.
  
A fi d'elaborar el programa anual d'excavacions arqueològiques i paleontològiques ordinàries a realitzar a la Comunitat Valenciana el 1998, cal establir el termini per a la presentació de sol·licituds de les excavacions ordinàries que s'hauran de dur a terme el 1998.
  
Per tot això, de conformitat amb el que estableix la disposició final primera, aquesta Direcció General resol:
  
Primer
  
El termini de presentació de sol·licituds per a la realització d'activitats arqueològiques i paleontològiques previstes per a 1998 començarà l'endemà de la publicació d'aquesta resolució i acabarà el 31 de gener de 1998.
  
Segon
  
Les sol·licituds, que es formularan segons el model que figura en l'annex, s'hauran d'adreçar a la Conselleria de Cultura, Educació i Ciència, Direcció General de Patrimoni Artístic, i hauran d'anar acompanyades de la documentació exigida en els articles 6 i 7 de l'Ordre de 31 de juliol de 1987.
  
En el cas de sol·licituds de represa d'activitats arqueològiques o paleontològiques, caldrà haver elaborat i presentat l'informe de les activitats de la campanya anterior, i presentar també la documentació exigida en l'article 9 de l'Ordre de 31 de juliol de 1987.
  
Tercer
  
Les sol·licituds hauran de presentar-se en el Registre General d'aquesta Conselleria, en les direccions territorials de Cultura i Educació o a través dels mitjans que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quart
  
Si la sol·licitud no inclou totes les dades exigides o hi falta documentació acreditativa, s'instarà l'interessat perquè, en el termini de 10 dies, esmene aquests defectes, amb l'advertència que en cas contrari no es donarà curs a la sol·licitud incompleta i s'arxivarà sense més tràmits.
  
València, 24 de novembre de 1997.- La directora general de Patrimoni Artístic: Carmen Pérez García.
  
Annex
  
Model de sol·licitud d'autorització per a la realització d'activitats arqueològiques o paleontològiques ordinàries.
  
01. Situació del jaciment
  
Província
  
Comarca
  
Localitat
  
Autorització del propietari
  
02. Dades del jaciment
  
Denominació
  
Època/Cultura
  
Campanya núm.
  
Dates previstes d'actuació
  
03. Activitat. Assenyaleu l'activitat sol·licitada
  
3.1. Excavació arqueològica
  
3.2. Prospecció arqueològica
  
3.3. Excavació arqueològica subaquàtica
  
3.4. Prospecció arqueològica subaquàtica
  
3.5. Excavació paleontològica
  
3.6. Prospecció paleontològica
  
04. Dades del sol·licitant (persona física o jurídica)
  
Nom de l'entitat o persona física
  
Adreça
  
Població
  
Província
  
Telèfon
  
05. Dades del director del projecte
  
Nom i cognoms
  
Adreça
  
Població
  
Província
  
Telèfon
  
Currículum
  
06. Documentació que s'adjunta
  
6.1. Projecte tècnic, pla de treball, pressupost econòmic desglossat, altres ajudes
  
6.2. Memòria i acta de dipòsit de la campanya anterior
  
6.3. Altres
  
SOL·LICITA:
  
Segons la normativa vigent, l'autorització per a la realització d'activitats arqueològiques o paleontològiques ordinàries.